Tegelikkuses on esmaspäeva hilisõhtu, selle masina jaoks siiski juba teisipäev. Tänane on olnud minu jaoks kuidagi.. kuidas öelda. Harmooniline päev. Kuigi mul on vahest tunne, et 24 tunnist päevas jääb puudu, siis täna seda tunnet ennast nagu ei olnudki, ehkki ma ära jõudsin teha võrreldes iga teise päevaga, väga palju. Lõviosa sellest veetsin  oma.. noh ma ei tea kas võingi teda veel nii nimetada.. aga noh, boyfriendiga. Ilmselt võin ikka, kuigi noh ..official see värk pole(mainisin juba eelmises postituses ka, kõik on endiselt sama). See on ja ei ole tunne on tegelikult häiriv, sest nii tunnen ainult mina, mitte tema. Ja ma ei tea miks ma iga jumala kord seda tunnen. Ehkki rohkem "on" pole see tunne eales varem olnudki. Live for the moment, küllap seda ma peangi tegema.    Ma olen siin oma vennast ja tema  tarkadest sõnadest viimasel ajal tihti patranud. Nutikas ja muidu targake nagu ta mul on, jagas ta mulle mõned päevad tagasi veel ühe mõttetera, mis mind pikalt kummitama jäi. Ta lausus mulle, et: "Katrin, ära kunagi ole Easy!". Easy nagu kergesti kättesaadav, kui mõnel teist lambipirn pärast eelmist lauset põlema ei sähvatanud. Mitte, et te ei teaks et lõtv püksikumm moes pole, aga tema oskab neid asju kuidagi eriti erilise nurga alt eriti eriliselt särama panna. No kohe niimoodi särab, et võimatu on nende jutuajamiste peale veel tundideks, päevadeks või lausa nädalateks mitte mõtlema jääda. Ehkki nüüd kui mul on keegi, siis see Easy-teema väga minu kapsaaeda ei puudutagi.. kuigi, pikalt järele mõtlema paneb see mind siiski. Sest näen päevast päeva inimesi, keda selle teooria alusel ilma pikema nõupidamiseta Easy-listi vabalt kirja panna võib. Nii kurb kui see ka ei oleks. Ma peaksin neile kõigile oma venda tutvustama ja ma ei imestaks, kui nii mõnigi neist terve oma maailma ümber mõtleks ja iga viimse kui hinnangu ümber väärtustaks.    Kuna kell on juba pool kaks öösel ja mina pean hommikul kell seitse ärkama, siis oleks üsna tark tegu kodinad kokku korjata ja unede maale ära minna. Jätan teid siia arutlema ning teengi nagu eelmises lauses lubatud. Kuulmiseni.